Анри Мишо
Отнесете ме

Превод от френски: Стефан Гечев, 1987

chitanka.info

Отнесете ме с каравела

С една стара, кротка каравела

В носа или дори в пяната пред нея

И изгубете ме далеч, далеч.

В карета от друг век наета

Във кадифето хитро на снега

В дъха на глутница от кучета

Във стадото на мъртвите листа.

И занесете ме несчупен сред целувките

В гърди, които дишат и издишат

Върху килим от длани със усмивки

И в коридорите на кости и на стави.

Отнесете ме или по-скоро погребете ме.

(„Моите имоти“, 1929)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.